Diari Oficial de la Generalitat Valenciana


Sumari del DOGV 5518, del 23-05-2007 (2007/6389)

RESOLUCIÓ de 7 de maig de 2007, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per la línia aèria trifàsica, a 20 kV, DC LA-180, des de la ST Vila-real - Sud fins al nou polígon industrial Ull Fondo, en els termes municipals de Vila-real i Alquerías (Castelló). Expedient d'expropiació forçosa JUEXPR/2007/10. ATLINE/2006/178/12..
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5518

Data del DOGV
:   23-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/6389


Data del document
:   07-05-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Vila-real
    * administració regional
    * expropiació

RESOLUCIÓ de 7 de maig de 2007, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per la línia aèria trifàsica, a 20 kV, DC LA-180, des de la ST Vila-real - Sud fins al nou polígon industrial Ull Fondo, en els termes municipals de Vila-real i Alquerías (Castelló). Expedient d'expropiació forçosa JUEXPR/2007/10. ATLINE/2006/178/12.. [2007/6389]
El 22 de novembre de 2006, el Servici Territorial d'Energia de Castelló va dictar resolució per la qual es va autoritzar Iberdrola Distribución Eléctrica, SAU, es va aprovar el projecte d'execució, i es va declarar, en concret, la utilitat pública de la instal·lació elèctrica Línia aèria trifásica, a 20 kV, DC LA-180, des de la ST Vila-real - Sud fins al nou polígon industrial Ull Fondo, en els termes municipals de Vila-real i Alquerías (Castelló). Esta declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, comporta implícitament la necessitat d'ocupació dels béns i drets afectats i implica la urgent ocupació als efectes de l'article 52 de la Llei d'Expropiació Forçosa. Per això, el conseller d'Infraestructures i Transport, en compliment del que disposa l'esmentat article 52 de la Llei d'Expropiació Forçosa, ha resolt convocar els titulars dels béns i drets afectats en els ajuntaments on es troben les finques afectades, com a punt de reunió per a dur a terme l'alçament d'actes prèvies a l'ocupació i, si calguera, les d'ocupació definitiva, de conformitat amb el procediment que establix l'article esmentat. Tots els interessats, així com les persones que siguen titulars de qualsevol classe de drets o interessos sobre els béns afectats, hauran d'acudir personalment o representats per persona degudament autoritzada i hauran d'aportar els documents que acrediten la seua titularitat i l'últim rebut de la contribució. Poden anar acompanyats, a càrrec seu, dels perits i d'un notari, si ho estimen oportú.
L'alçament d'actes tindrà lloc el dia 2 de juliol de 2007, a l'Ajuntament de Vila-real; el dia 3 de juliol de 2007, a les 9:00, a l'Ajuntament de Vila-real, i a les 11:30, a l'Ajuntament d'Alquerías, i el dia 4 de juliol de 2007, a l'Ajuntament de Vila-real.
L'orde d'alçament de les actes es comunicarà a cada interessat per mitjà de l'oportuna cèdula de citació. La relació de titulars convocats s'exposarà en el tauler d'edictes dels ajuntaments indicats i en l'annex.
Cal comunicar que esta publicació es fa també als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de notificació de la present resolució als titulars desconeguts o amb domicili ignorat, o a aquells als quals, intentada la notificació, no s'haguera pogut realitzar.
En l'expedient d'expropiació Iberdrola Distribución Eléctrica, SAU, assumirà la condició de beneficiaria.
València, 7 de maig de 2007.- El conseller: José Ramón García Antón.